ddrg/super_eurlex huggingface dataset:
14.

poziva Komisijo, naj obravnava diskriminacijo skupnosti LGBTIQ na Poljskem in Madžarskem, da bi države članice pozvala k pravilni uporabi in spoštovanju zakonodaje EU na tem področju; poziva Svet, naj nadaljuje razprave o postopkih proti Poljski in Madžarski na podlagi člena 7 PEU, vključno v zvezi s pravicami oseb LGBTIQ; opozarja na svoje stališče z dne 17. septembra 2020 in poziva Komisijo, naj pri obravnavi očitnega tveganja, da bi Poljska in Madžarska lahko huje kršili vrednote, na katerih temelji Unija, v celoti izkoristi razpoložljive instrumente za ta namen, med katerimi sta zlasti hitri postopek za ugotavljanje kršitev, predlog Sodišču za sprejetje začasnih ukrepov in proračunski ukrepi; poziva Komisijo, naj o tem redno obvešča Parlament in sodeluje z njim;
18.

poziva EU in evropsko diplomatsko osebje, naj storijo vse, kar je v njihovi moči, da zagotovijo zaščito in podporo miroljubnim aktivistom in političnim voditeljem v Hongkongu, vključno s prisotnostjo na sojenjih, zaprosili za obiske v zaporih, stalnimi in odločnimi stiki z lokalnimi oblastmi, in sicer popolnoma v skladu s smernicami EU glede zagovornikov človekovih pravic in drugih politik EU na tem področju, vključno z novim akcijskim načrtom EU za človekove pravice in demokracijo; pričakuje, da bosta ESZD in Svet pripravila konkretne ukrepe za povečanje podpore hongkonški civilni družbi in medijem, kot je razširitev področja uporabe Evropske ustanove za demokracijo na projekte v jugovzhodni Aziji, vključno z dejavnim sodelovanjem s hongkonško diasporo;
—

ob upoštevanju zakonodaje, ki je bila sprejeta po zadnjem poročilu o delovanju schengenskega območja z namenom, da bi se spričo vztrajnih izzivov okrepilo, zlasti Uredbe (EU) 2018/1860 Evropskega parlamenta in Sveta z dne 28. novembra 2018 o uporabi schengenskega informacijskega sistema za vračanje nezakonito prebivajočih državljanov tretjih držav (1), Uredbe (EU) 2018/1861 Evropskega parlamenta in Sveta z dne 28. novembra 2018 o vzpostavitvi, delovanju in uporabi schengenskega informacijskega sistema (SIS) na področju mejnih kontrol, o spremembi Konvencije o izvajanju Schengenskega sporazuma ter o spremembi in razveljavitvi Uredbe (ES) št. 1987/2006 (2) in Uredbe (EU) 2018/1862 Evropskega parlamenta in Sveta z dne 28. novembra 2018 o vzpostavitvi, delovanju in uporabi schengenskega informacijskega sistema (SIS) na področju policijskega sodelovanja in pravosodnega sodelovanja v kazenskih zadevah, o spremembi in razveljavitvi Sklepa Sveta 2007/533/PNZ ter o razveljavitvi Uredbe (ES) št. 1986/2006 Evropskega parlamenta in Sveta in Sklepa Komisije 2010/261/EU (3), Uredbe (EU) 2019/817 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju meja in vizumov ter spremembi uredb (ES) št. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 in (EU) 2018/1861 Evropskega parlamenta in Sveta ter Odločbe Sveta 2004/512/ES in Sklepa Sveta 2008/633/PNZ (4), Uredbe (EU) 2019/818 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju policijskega in pravosodnega sodelovanja, azila ter migracij in spremembi uredb (EU) 2018/1726, (EU) 2018/1862 ter (EU) 2019/816 (5), Uredbe (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (6), Uredba (EU) 2018/1241 Evropskega parlamenta in Sveta z dne 12. septembra 2018 o spremembi Uredbe (EU) 2016/794 za namene vzpostavitve Evropskega sistema za potovalne informacije in odobritve (ETIAS) (7), Uredbe (EU) 2020/493 Evropskega parlamenta in Sveta z dne 30. marca 2020 o sistemu za lažne in prave dokumente na spletu (FADO) ter razveljavitvi Skupnega ukrepa Sveta 98/700/PNZ (8), Uredbe (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (9) in Uredbe (EU) 2019/1155 Evropskega parlamenta in Sveta z dne 20. junija 2019 o spremembi Uredbe (ES) št. 810/2009 o vizumskem zakoniku Skupnosti (Vizumski zakonik) (10),
A.

ker je načelo enakosti žensk in moških temeljna vrednota Evropske unije, zapisana v pogodbah in Listini; ker bi zato morali načelo enakosti spolov izvajati in ga vključiti kot horizontalno načelo pri vseh dejavnostih, ukrepih in programih EU ter projektih in politikah, ki se financirajo s sredstvi EU, vključno s kohezijsko politiko; ker si je treba bolj prizadevati za odpravo različnih oblik diskriminacije in neenakosti, s katerimi se soočajo ženske; ker člen 7 uredbe o skupnih določbah za obdobje 2014–2020 (41) določa, da se med celotno pripravo in izvajanjem programov, vključno v zvezi s spremljanjem, poročanjem in vrednotenjem, upoštevata in spodbujata enakost moških in žensk ter vključevanje vidika spola; ker so ženske in moški, ki so na čelu boja za enakost, izkazali predanost, pogum in vodilno vlogo pri spodbujanju enakih možnosti po vsem svetu, zlasti tam, kjer so te neenakosti še vedno prisotne, kjer so ženske preganjane in se njihove pravice kršijo zgolj zato, ker so ženske; ker smo lahko evropski državljani ponosni, da smo dosegli enake pravice in obveznosti, svoboščine in možnosti za moške in ženske, in ker so ženske dandanes na čelu nekaterih najpomembnejših institucij in zasedajo najvidnejše politične položaje v Evropi; ker ti dobri zgledi pripomorejo k odpravljanju obstoječih stereotipov in promoviranju vzornikov;
21.

poziva Komisijo in države članice, naj spodbujajo naložbe v zbiranje podatkov v realnem času in zanesljiv nabor cenovno sprejemljivih in dostopnih potencialnih diagnostičnih in terapevtskih proizvodov in cepiv, pri katerih bo upoštevana različnost spolov, za HIV ter druge z revščino povezane in zapostavljene nalezljive bolezni, povečajo pa naj tudi regionalne in medregionalne zmogljivosti in sodelovanje na področju znanosti, raziskav in inovacij; poziva EU, naj državam v razvoju, zlasti najmanj razvitim, ponudi posebno pomoč, da bodo učinkovito izkoristile prilagodljivost sporazuma TRIPS pri varovanju javnega zdravja, zlasti glede prisilnih licenc in vzporednega uvoza, ter naj optimizira uporabo prostovoljnega licenciranja in mehanizmov za delitev tehnologije, da bo mogoče izpolniti cilje na področju javnega zdravja; poziva jo tudi, naj vztraja, da morajo multinacionalna farmacevtska podjetja v te mehanizme vključiti države v razvoju s srednjimi dohodki in jim ponuditi cenovno dostopno zdravljenje za virus HIV; v širšem smislu spodbuja izločitev izdatkov za raziskave in razvoj iz cen zdravil, na primer z bazami patentov, odprtokodnimi raziskavami, nepovratnimi sredstvi in subvencijami, da bo zdravljenje za vse, ki ga potrebujejo, vedno na voljo za sprejemljivo ceno in da bo dostopno;
12.

opozarja, da so podnebne spremembe, neustrezna prehranska varnost, rast prebivalstva, izkoriščanje naravnih virov, revščina, pomanjkanje izobraževalnih in gospodarskih priložnosti, pa tudi nasilno in ideološko vmešavanje tujih džihadističnih skupin, temeljni vzroki nestabilnosti, nasilja in novačenja teroristov po vsem Sahelu; ugotavlja, da je pandemija covida-19 ta pritisk še povečala in občutno upočasnila napredek pri razvoju; poudarja, da je treba usklajevati pomoč za varnost in razvoj, humanitarno pomoč in pomoč v podporo demokraciji, če želimo regiji omogočiti stabilen trajnostni razvoj; podpira premik k celovitejšemu pristopu k stabilizaciji z močnim poudarkom na civilni in politični razsežnosti;
13.

priznava, da je umor Daphne Caruane Galizie sprožil reforme za izboljšanje zaščite novinarjev in svobode medijev; poudarja pa, da bi morale malteške oblasti sprejeti še več dokazljivih ukrepov, in sicer dolgoročne zakonodajne in politične ukrepe, s katerimi bi na Malti zagotovili ugodno okolje za kritično in neodvisno novinarstvo ter odgovornost politikov in uradnikov, zlasti kar zadeva preprečevanje in sankcioniranje groženj, nadlegovanja, ustrahovanja in razčlovečenja novinarjev tako javno kot na spletu; poziva malteško vlado, naj obravnava obstoječe pomisleke v zvezi s svobodo medijev in neodvisnostjo medijskih regulatorjev ter javnih in zasebnih medijev od političnega vmešavanja ter vse pogostejšo uporabo sovražnega govora v družbenih medijih;
22.

poziva Komisijo in države članice, naj dodelijo več sredstev za to, da bo športni sektor na splošno, zlasti pa množični šport, okreval in odporen na krize, in sicer prek razpoložljivih programov EU, do katerih je sektor upravičen, vključno s programom Erasmus+ in evropsko solidarnostno enoto, ter športu zagotovijo popoln dostop do sredstev instrumenta za okrevanje in odpornost, Evropskega sklada za regionalni razvoj, Kohezijskega sklada, Evropskega socialnega sklada plus in Programa EU za zdravje; poudarja, da je v zvezi s tem ključno, da se šport vključi v ustrezno zakonodajo in da se pri postopku prijave na nacionalni ravni odpravijo vse ovire;
23.

izraža pohvalo dejavnostim varuhinje človekovih pravic v zvezi s pojavom vrtljivih vrat, ki so med drugim privedle do tega, da je EBA revidirala svojo politiko ocenjevanja omejitev in prepovedi za zaposlene po prenehanju zaposlitve ter izboljšala postopke za takojšnjo prekinitev dostopa do zaupnih informacij za osebje, za katero je znano, da odhaja na drugo delovno mesto; poziva varuhinjo človekovih pravic, naj si še naprej prizadeva, da bodo vse institucije in agencije EU uvedle učinkovita pravila za preprečevanje primerov pojava vrtljivih vrat in morebitnih nasprotij interesov;
15.

poziva Svet, naj pospeši razprave o svežnju ukrepov za Hongkong in njihovo oceno in naj preuči možnost takojšnje uvedbe ciljno usmerjenih sankcij proti posameznikom v Hongkongu in na Kitajskem, tudi proti Carrie Lam, Teresi Yeuk-wah Cheng, Xiaju Baolongu, Xiaomingu Zhangu, Luoju Huiningu, Zhengu Yanxiongu, Ping-kienu Tangu, Wai-Chungu Loju in Ka-chiuju Leeju, v okviru globalnega režima sankcij EU na področju človekovih pravic, ob upoštevanju, da je treba v letu 2021 obvezno obnoviti državljanske in politične pravice, in pod pogojem, da je treba na prostost izpustiti predstavnike demokratične opozicije in jim omogočiti sodelovanje na prihodnjih volitvah v skladu z ustavo Posebnega upravnega območja Hongkong;
25.

poudarja, da pomanjkanje skladnih in celovitih kodificiranih pravil o dobrem upravljanju, ki bi bila veljavna v vsej Uniji, državljanom in podjetjem otežuje polno razumevanje svojih pravic po pravu Unije; zato poudarja, da bi kodifikacija pravil dobrega upravljanja v obliki uredbe, ki bi določala različne vidike upravnega postopka, vključno z obvestili, zavezujočimi roki, pravico do izražanja svojega mnenja in pravico vsake osebe do vpogleda v svoj spis, pomenila okrepitev pravic državljanov in povečanje preglednosti; meni, da bi ta uredba povečala uspešnost, učinkovitost in zmogljivost javnih uprav in storitev ter v zvezi s tem odgovorila na potrebo po naložbah in reformah v Evropski uniji;
15.

poziva etiopske zvezne organe, naj izvedejo temeljito, neodvisno, učinkovito in nepristransko preiskavo vseh ubojev in kršitev človekovih pravic, vključno z uporabo pretirane sile, samovoljnimi pridržanji in prisilnimi izginotji, ter poziva tigrajske oblasti, naj sodelujejo v teh preiskavah; poziva vse etiopske oblasti, naj se dejavno borijo proti nekaznovanju; opominja etiopsko vlado, da je dolžna zagotavljati temeljne pravice, vključno z dostopom do pravnega varstva in pravico do poštenega in neodvisnega sojenja, kot so opredeljene v Afriški listini in drugih mednarodnih ter regionalnih instrumentih o človekovih pravicah, vključno s Sporazumom iz Cotonouja; vztraja, naj etiopske oblasti v vsej državi zagotovijo spoštovanje načela poštene in nepristranske pravne države;
53.

ugotavlja, da je pandemija COVID-19 negativno vplivala na obstoječe misije skupne varnostne in obrambne politike, zlasti misije EU za usposabljanje na območjih, kot so Mali, Somalija ali Srednjeafriška republika; opozarja, da sta navzočnost in verodostojna zavezanost Evrope bistveni pri blaženju humanitarnih in socialno-ekonomskih posledic pandemije COVID-19; poziva h krepitvi misij skupne varnostne in obrambne politike, ki skrbijo za preprečevanje in blaženje konfliktov, zlasti tistih v neposredni soseščini EU, da bi stabilizirali že tako razrahljano situacijo ter preprečili zaostrovanje konfliktov in nasilje zaradi dodatnih napetosti, ki jih povzroča covid-19; poziva države članice, naj dajo na voljo več civilnega in vojaškega osebja za takšne misije in operacije, v zvezi s tem pa poziva tudi k hitremu sprejetju evropskega mirovnega instrumenta; poziva Evropsko službo za zunanje delovanje, naj si prizadeva za odpornost in trajnostnost misij in operacij skupne varnostne in obrambne politike med krizami, kot je pandemija COVID-19; vztraja, da je treba v zvezi s tem ohraniti kontinuiteto misij in operacij skupne varnostne in obrambne politike; poziva, naj se v celoti pregleda učinek COVID-19 na pripravljenost, sestavo sil, varnost osebja ter kontinuiteto operacij in misij skupne varnostne in obrambne politike;
57.

priznava, da se je zakonodaja o varstvu človekovih pravic izboljšala, do česar je prišlo predvsem zaradi novega akcijskega načrta za človekove pravice za obdobje 2018–2022; poziva moldavske oblasti, naj občutno okrepijo prizadevanja ter sprejmejo izvedbene ukrepe in sekundarno zakonodajo, da bi ohranjale spoštovanje teh pravic in temeljnih svoboščin, predvsem za manjšine in ranljive skupine, kot so ženske in otroci, ki so tarča trgovcev z ljudmi, jezikovne manjšine, invalidi, Romi ter pripadniki skupine LGBT+, s tem pa bi prav tako priznale, da je spoštovanje človekovih pravic ključno merilo in osnovni pogoj za demokratično družbo; je zaskrbljen, ker so večje težave na področju človekovih pravic še vedno nerešene in nekaznovane, na primer pritisk in politično motiviran pregon in pridržanje, mučenje, samovoljno pridržanje, težke in življenjsko nevarne razmere v zaporih, samovoljno ali nezakonito poseganje v zasebnost ter prisilno ali obvezno delo otrok;
42.

poudarja, da je treba obravnavati socialne, ekonomske in okoljske dejavnike zdravja; poziva, naj se na podlagi načel solidarnostni, nediskriminacije, strateške avtonomije in sodelovanja vzpostavi evropska zdravstvena unija, izvaja stresno testiranje zdravstvenih sistemov EU, uvedejo minimalni standardi kakovostnega zdravstvenega varstva in vzpostavi evropski mehanizem za odzivanje na zdravstvene razmere ter okrepijo zdravstvene agencije EU in zmogljivosti civilne zaščite, da bo pri opredelitvi in izvajanju vseh politik in dejavnosti Unije v središču skrb za javno zdravje, kot je zapisano v Pogodbi, in se bo za vse ustrezne politike pripravila sistematična ocena učinka na zdravje, posebna pozornost pa namenila zagotavljanju zdravstvenega varstva in oskrbe starejšim; poziva države članice, naj vsem zagotovijo dostop do visokokakovostnega in dostopnega zdravstvenega varstva, osredotočenega na ljudi, vključno z učinkovito in dobro financirano splošno preventivno oskrbo in spodbujanjem zdravja; pozdravlja dejstvo, da se je na področju zdravstvenega varstva proces evropskega semestra preusmeril z varčevanja na uspešnost sistema zdravstvenega varstva; poziva Komisijo, naj okrepi svoja prizadevanja za boj proti neenakostim na področju zdravja v državah članicah EU in med njimi, pripravi skupne kazalnike in metodologije za spremljanje zdravja in uspešnosti sistemov zdravstvenega varstva z namenom zmanjšanja neenakosti ter prepoznavanja in prednostne obravnave področij, kjer so potrebne izboljšave in večje financiranje; meni, da bi morala Komisija oceniti učinkovitost ukrepov, da bi zmanjšala neenakosti na področju zdravja, ki so posledica politik, ob upoštevanju socialnih in ekonomskih dejavnikov ter okoljskega tveganja;
52.

želi spomniti, da so informacije o farmacevtskih izdelkih v okolju, kot so vpliv na vodo, obnašanje v okolju, razgradljivost in morebitni učinki koktajla, ključnega pomena za obvladovanje tveganja in da bi morale biti te informacije pregledna in na voljo ustreznim deležnikom; zato poziva Komisijo in pristojne organe, naj oblikujejo centralizirano in varno podatkovno zbirko, ki bo vsem deležnikom omogočila dostop do rezultatov ocen okoljskega tveganja za posamezne izdelke;
G.

ker razmere v prenatrpanih in nehigieničnih centrih za pridržanje v Eritreji pomenijo, da gre za kruto in nečloveško ravnanje s pridržanimi; ker so zaradi teh razmer zaporniki izpostavljeni večjemu tveganju, da se nalezejo COVID-19; ker je dostop do zdravstvenega varstva, hrane in sanitarnih storitev izjemno omejen ali pa ga sploh ni, zaradi česar so zaporniki odvisni od obiskovalcev, ki jim prinašajo osnovne potrebščine; ker so omejitve gibanja v zaporih zaradi boja proti pandemiji povzročile še hujšo podhranjenost ter posledične duševne in telesne bolezni; ker so mnogi drugi zaporniki nameščeni v zabojnikih za prevoz, kjer so izpostavljeni izredno ostrim temperaturnim pogojem;
B.

ker morajo biti mednarodni sporazumi, na podlagi katerih lahko Europol in tretje države sodelujejo med seboj in si izmenjujejo osebne podatke, skladni s temeljnimi pravicami, priznanimi z Listino, zlasti s členi 2, 6, 7, 8 in 47, in členom 16 PDEU, in torej spoštovati načelo omejitve namena in pravice do dostopa in popravka; ker bi morali ti sporazumi biti pod nadzorom neodvisnega organa, kot je izrecno določeno v Listini, ter se izkazati za potrebne za izpolnjevanje nalog Europola in sorazmerne s temi nalogami;
46.

meni, da mora tvorno varnostno sodelovanje med EU in Afriko temeljiti na trajnostnem razvoju in se osredotočiti zlasti na: (a) utrjevanje demokracije z zagotovitvijo odgovornih demokratičnih sistemov upravljanja z učinkovitim parlamentarnim nadzorom, pa tudi demokratičnih institucij in pravne države, ki bi omogočali vse svoboščine civilne družbe; (b) odpravljanje konfliktov in preprečevanje njihovega ponavljanja, hkrati pa obravnavanje njihovih temeljnih vzrokov, da bi dosegli trajen mir in varnost; (c) razvoj politik, s katerimi se spodbujata gospodarski razvoj in odpiranje novih delovnih mest, osredotočena na mlade; poudarja, da je treba mlade vključiti v politične, gospodarske in mirovne procese; (d) podpiranje akcijskih načrtov za preventivno stabilizacijo; (e) krepitev vloge žensk, tako da se jih prizna kot nosilke sprememb v afriških skupnostih, povečanje njihovih izobraževalnih in ekonomskih priložnosti, spodbujanje njihove udeležbe v lokalnih in nacionalnih institucijah ter pri odločanju kot tudi spodbujanje njihove vloge pri vzpostavljanju miru, preprečevanju konfliktov in mediaciji ter boju proti spolnemu nasilju nad ženskami in dekleti; (f) ponujanje osnovnih storitev, kot so zdravstvo, prehranska varnost, voda, sanitarna oskrba in higiena, socialno varstvo, bivališča in varnostne mreže, podpora in zaščita duševnega zdravja, izobraževanje in podpora razseljenemu prebivalstvu, da bi povečali zaupanje ljudi v državo; (g) zagotavljanje varnosti ter upravne in pravne stabilnosti; (h) izkoreninjenje revščine, nekaznovanosti in korupcije; (i) obvladovanje posledic podnebnih sprememb z upoštevanjem ukrepov za blažitev podnebnih sprememb in prilagajanje nanje, da bi zagotovili, da življenjske razmere postanejo trajno odporne na okoljske grožnje; (j) spoštovanje pravne države in spodbujanje trajnostnega razvoja in človekovih pravic brez kakršne koli diskriminacije, svobode izražanja, svobode medijev, svobode združevanja ter krepitev strukturne podpore za civilno družbo in neodvisne medije; (k) spodbujanje trajnostnih kmetijskih praks, kot je agroekologija, podpiranje malih proizvajalcev in kmetov, izvajanje prehrambne povezave za obravnavanje vseh oblik slabe prehranjenosti v vseh kontekstih in nadaljnje financiranje dejavnosti, s katerimi se premoščajo humanitarna in razvojna posredovanja za odpravo temeljnih vzrokov;
1.

Z enim ali več zakonodajnih predlogov je treba: — razveljaviti ali podaljšati roke za vse ustrezne programe porabe v sklopu večletnega finančnega okvira, ki so določeni v temeljnih aktih; — zlasti za programe v deljenem upravljanju posodobiti ustrezne finančne zneske na podlagi tehničnega podaljšanja ravni iz leta 2020, kadar je to potrebno s pravnega vidika; in — spremeniti pravila in cilje, ki urejajo ustrezne programe porabe, da se bo mogoče začasno osredotočiti na obravnavanje in blaženje neposrednih gospodarskih in socialnih posledic izbruha COVID-19ter pomoč pri gospodarskem okrevanju, vključno s podaljšanjem in nadaljnjim spremljanjem vseh zakonodajnih ukrepov, ki so bili leta 2020 sprejeti v ta namen.
5.

poudarja, da bi moral biti proces konference odprt in pregleden in bi moral potekati v skladu z vključujočim, participativnim in uravnoteženim pristopom do državljanov in zainteresiranih strani; poudarja, da bi morala biti udeležba državljanov, organizirane civilne družbe in različnih zainteresiranih strani na evropski, nacionalni, regionalni in lokalni ravni ključni element tega inovativnega in izvirnega procesa;
16.

ponavlja, da je zavezan prosti trgovini in odprtim trgom, ker so povečali gospodarske in zaposlitvene možnosti za številna mala in srednja podjetja v ZDA in EU, ter poudarja pomen konstruktivnih trgovinskih odnosov, ki so vzajemno koristni za EU in ZDA;
8.

poziva Komisijo, Svet in države članice, naj sprejmejo vse ukrepe, ki so potrebni, da bi prepričali kitajsko vlado, naj zapre taborišča in konča vse kršitve človekovih pravic v Xinjiangu ter spoštuje jezikovne, kulturne, verske in druge temeljne svoboščine Ujgurov; poziva podpredsednika Komisije/visokega predstavnika Unije za zunanje zadeve in varnostno politiko, ESZD in države članice, naj intenzivneje spremljajo dogajanje na področju človekovih pravic v Xinjiangu, vključno s poostrenim vladnim zatiranjem in nadzorom, ter naj se zasebno in javno ter na najvišji ravni opredelijo proti kršitvam človekovih pravic na Kitajskem; izraža razočaranje nad dejstvom, da 37. krog dialoga o človekovih pravicah med EU in Kitajsko ni prinesel bistvenih rezultatov, čeprav je EU zavzela stališče, da je izgradnja sistema taborišč za politično prevzgojo zaskrbljujoča; obžaluje, da pristop in orodja, ki jih je doslej uporabila EU, niso privedla do oprijemljivega napredka na področju človekovih pravic na Kitajskem, kjer se stanje na tem področju v zadnjem desetletju le še poslabšuje; poziva podpredsednika/visokega predstavnika, naj vztraja pri izvedbi neodvisne preiskave o obsegu in naravi sistema teh taborišč ter številnih obtožbah o domnevnih resnih in sistematičnih kršitvah človekovih pravic; poziva novo Komisijo, naj oblikuje in izvaja celostno strategijo EU, da bi zagotovila dejanski napredek na področju človekovih pravic na Kitajskem;
8.

potrjuje, da je dostop do zdravja, vključno s spolnim in reproduktivnim zdravjem, človekova pravica; poudarja, da bi bilo treba zagotoviti primerne in cenovno dostopne storitve na področju spolnega in reproduktivnega zdravja, vključno s spolno vzgojo in posredovanjem informacij, načrtovanjem družine, kontracepcijskimi metodami, pa tudi zakonitimi in varnimi načini za prekinitev nosečnosti; ugotavlja, da so te storitve pomembne, saj rešujejo življenja žensk, zmanjšujejo smrtnost dojenčkov in otrok ter preprečujejo spolno prenosljive bolezni, tudi HIV/aids;
17.

priznava, da so migracije svetovni izziv, in poziva države izvora in tranzita ter ciljne države, naj s celovitim pristopom sodelujejo pri odpravljanju izvirnih vzrokov migracijskih tokov; v zvezi s tem ponovno izraža celovito podporo oblikovanju in izvajanju globalnega dogovora o beguncih ter globalnega dogovora o varnih, urejenih in zakonitih migracijah, ki nudita lepo priložnost za izboljšanje upravljanja migracij in reševanje z njimi povezanih izzivov;
—

preučitev obstoječih davčnih spodbud za osebne pokojninske produkte in ocena njihovih stroškov, učinkovitosti in prerazdelitvenih učinkov ter po potrebi obravnava neučinkovitosti in regresivnih učinkov;